钦定古今图书集成/明伦汇编/闺媛典/第038卷 > 皇清二 > 孙复儒妻金氏
## 钦定古今图书集成/明伦汇编/闺媛典/第038卷 > 皇清二 > 孙复儒妻金氏

按《武进县志》：“金氏，邑庠生孙复儒妻。年十六归儒。儒嫡母性严，氏承事曲为调护。越七载，夫亡，姑亦即世。家贫翁老，守节以养。翁病剧，亲调汤药，六十昼夜目不交睫。焚香大士前，刲股煮米为丸以进。是夕，翁忽起曰：‘吾病愈矣。昨梦一白衣女子提吾发曰：‘汝妇诚孝动天，增寿一纪’。后果符其数。儒遗二子鹏、异，僎补’” 弟子员，合邑请旌。